ДРЕНКА ШЕЋЕРОВ ЗЕЧЕВИЋ

А

кадемик проф. др Дренка Шећеров Зечевић, анатом, професор емеритус. Рођена је 18. сеп­тембра 1933. у Српском Крстуру (отац Ра­до­слав и мај­­ка Драгица, рођена Малбашки). Класичну гим­на­зи­ју за­вр­шила је у Суботици, а Ме­дицински фа­кул­тет у Сарајеву, 1958. године. Цијели радни вијек про­вела је на Инсти­туту за ана­то­мију. Предмет Ана­­томија чо­вје­ка предавала је на Ме­ди­цинском, Стома­то­лошком и Фар­ма­цеут­ском фа­к­ултету у Са­ра­јеву, 1958–1994. године. У каријери је про­шла сва научна и наставна звања – асистент, до­цент, ван­ред­ни и редовни про­фесор, професор на пост­ди­плом­ским студијама, про­фесор емеритус. Као стипен­ди­ста Свјетске здрав­ствене организације, дио докторске ди­сер­та­ци­је (одбра­њене под називом *О артеријској васкуларизацији срца човека и неких сисара*) радила је у Лозани (Швај­царска), а одбранила је 1969. на Ме­ди­цин­ском фа­кул­­тету у Са­ра­јеву. Била је шеф Института за анатомију у два ман­да­та и стру­чни кон­сул­тант на Клиници за трансплантацију органа и Ин­сти­ту­ту за ренд­ге­но­ло­гију и ра­диотерапију Медицинског факултета Универ­зи­тет­ског меди­цинског цен­тра у Са­рајеву. Године 1980. иза­брана је за експерта за крв­не судове у За­је­дници за научни рад СФРЈ. За чла­на Одбора за кардио­ва­ску­лар­ну па­то­логију АНУБиХ изабрана је 1980, а за иностраног члана Одбо­ра за кардио­ва­с­ку­л­арну патологију САНУ – 2006. године. Уса­врша­вала се у обла­сти кли­ни­чке анатомије на Институту за анатомију у Ло­зани, те у Гру­зиј­ској ака­демији наука и умјетности, на II мо­сков­ском Меди­цин­ском фа­кул­те­ту и на Институту за анатомију у Базелу.

За дописног члана Академије наука и умјетности Ре­­публике Српске иза­брана је 27. јуна 1997, а за редовног 21. јуна 2004. године. Била је замјеник се­кретара Одјељења медицинских наука АНУРС-а од оснивања до 2004. године и секретар Одјељења од 2004. до 2016. године. Предсједник је Од­бо­ра за кардиоваскуларну патологију и Одбора за репродуктивно здравље и де­мо­гра­­фи­ју Одјељења медицинских наука АНУРС-а.

У научноистраживачком раду бавила се проучавањем конгитиналних ишча­­­шења кука, крвних судова срца и атеросклерозом, проучавањем пост­трауматских предиктора кардиоваскуларних болести код младих у по­сли­је­ратном периоду у Републици Српској и репродуктивним здрављем и демо­графијом. Сама, или са са­рад­ни­ци­ма, објавила је 180 ра­дова у домаћим и ино­стра­ним науч­ним часо­пи­сима, као што су: „Acta ana­tomica”, Basel, „Архив ана­­то­мии, гис­тологии и ембриологии”, Ленингра́д, „Archives de l' Union medicale Bal­kanique”, Buce­rest, „Anatomischer Anzeiger”, München, „Archi­ves d'Anatomie, d'Histologie et d'Embrilogie”, Lausanna, „Fоlia anatomica jugo­sla­vica”, „Folia medica saraevien­sis”, „Медицински архив”, „Гла­сник антро­по­лошког друштва Југославије”, По­себна издања Одјељења ме­ди­цин­ских наука АНУБиХ и др. Радови су цитирани у домаћој и стра­ној лите­ратури. Руко­во­дила је израдом осам мул­ти­дисциплинарних науч­ноистра­жи­вач­ких про­је­ката у АНУБиХ и АНУРС-у, а у осам про­јеката била је члан истра­жи­ва­чког тима. Учес­твовала је на бројним европским и свјетским конгресима мор­­­фо­ло­га и кардиолога (Ђенова, Базел, Антверпен, Фрајбург, Лозана, Нан­си, Тби­лиси, Атина, Ле­њинград, Париз...). Објавила је: књиге – *Regionis cor*­*po*­*ris hu*­*mani* (у коауторству), Сарајево 1982; *Анатомија централног нерв*­*ног си*­*сте*­*ма* (ко­аутор Хижар), Сарајево 1990; *Пси­хи­јатрија I и II* (Д. Кец­ма­но­вић), Београд–Загреб 1990; *Кар­дио*­*ва*­*скуларни систем*,Београд 1997; *Цен­трал*­*ни нервни систем*,допуњено изда­ње, Српско Сарајево 2001; спе­ци­јал­на издањаРе­пу­бличког фонда за науч­ни рад БиХ – *Крвни судови срца и ко­ро­­нар*­*­на бо*­*лест*,Са­рајево 1982; *Крвни судови срца и коронарна бо­­лест код љу­ди изнад 65 го­ди­на старости*,Сара­јево 1985; *Вас­ку­ла­ри­за­ци­ј­а тестиса и про*­­*мена на крв*­*ним судовима те*­*сти*­*са у вези са животном до­би*,Сарајево 1987; *Пост*­*трау*­*мат­ски предик*­*тори* *атеросклерозе код младих*, Бања Лука 2013; по­глав­ље у књи­зи *Нови трендови у превенциjи, дија*­*гно*­*стици и лечењу кардио*­*ва*­*ску*­­*лар*­*них бо­ле­с­ти*, Београд 2017. Приредила је збор­нике радова *Но*­*ви погледи у пре*­*вен*­*цији и третману атеросклерозе*, Бања Лу­ка 2007; *Пси*­*хо*­*со*­*ци*­*јални фак*­*тори и кардиоваскуларне болести*, Бања Лука 2007; *Репро*­*дук*­*тивно здравље, услов опстанка у РС*, Бања Лука 2011, као и *Спо*­*ме*­*ницу Бо*­*ри*­­*ши Старовићу*, Бања Лука 2006; *Споменицу Сретену Бошко*­*вићу*, Бања Лука 2007.

Учествовала је у организацији бројних научних скупова, округлих сто­ло­ва, конгреса и симпозијума са међународним учешћем из кардиоваскуларне патологије и других области.

Била је: пред­сједник Друштва анатома СРБиХ, члан Друштва анатома Ју­го­славије, Антро­полошког друштва Југо­славије, Секције за клиничку ана­то­мију, члан изван радног састава Југо­сло­венског удружења за борбу против атеро­скле­розе, члан Балканске медицинске уније, Друштва анатома Грузије. Члан је већег броја домаћих и иностраних асоци­јација морфолога и више уре­ђи­вач­ких одбора. Поводом јубилеја четрдесет година од оснивања Уни­вер­зи­тета у Сарајеву, добила је Плакету за унапређење наставног про­цеса и афирмацију научног рада. Добитник је и плакета Медицинског факултета у Са­рајеву, поводом јубилеја 30 и 40 година од његовог оснивања, за по­ди­за­ње угледа факултета. Здравствена комора Републике Српске додијелила јој је „Хипократову повељу” за животно дјело (2002). Добитница је ПовељеАНУРС-а (2004) и Злат­не медаље АНУРС-а (2013).